ประกาศเจ้าพนักงานจราจรทางบกจังหวัดนนทบุรี ฉบับที่ 1/2551 เรื่อง การจัดระบบการเดินรถในเขตจังหวัดนนทบุรี

ประกาศเจ้าพนักงานจราจรทางบกจังหวัดนนทบุรี
ประกาศเจ้าพนักงานจราจรทางบกจังหวัดนนทบุรี
ฉบับที่
๑/๒๕๕๑
เรื่อง
การจัดระบบการเดินรถในเขตจังหวัดนนทบุรี[๑]
 

ตามที่ได้มีประกาศเจ้าพนักงานจราจรทางบกจังหวัดนนทบุรี
เรื่อง การจัดระบบการเดินรถในเขตจังหวัดนนทบุรี ฉบับที่ ๔/๒๕๕๐ ลงวันที่ ๑๑
กันยายน ๒๕๕๐ นั้น เนื่องจากในปัจจุบันการจราจรในเขตจังหวัดนนทบุรี
มีการจราจรคับคั่ง ประกอบกับปริมาณรถที่มีจำนวนเพิ่มมากขึ้น ทำให้เกิดปัญหาการจราจรติดขัด
โดยเฉพาะในถนนบางใหญ่ - บางคูลัด (ซอยวัดพระเงิน) ทั้งขาเข้าและขาออก
อีกทั้งประกาศเจ้าพนักงานจราจรทางบกจังหวัดนนทบุรีที่เคยประกาศไว้
ไม่สอดคล้องกับสภาพการจราจรในปัจจุบัน
จึงเห็นควรปรับปรุงการจัดระบบการเดินรถในเขตจังหวัดนนทบุรีให้เหมาะสมยิ่งขึ้น
เพื่อลดปัญหาการจราจรติดขัด

ดังนั้น เพื่อความปลอดภัยและความสะดวกในการจราจร
จึงอาศัยอำนาจตามความในมาตรา ๑๓๙ แห่งพระราชบัญญัติจราจรทางบก พุทธศักราช ๒๕๒๒
ผู้บังคับการตำรวจภูธรจังหวัดนนทบุรี ในฐานะเจ้าพนักงานจราจร
ตามคำสั่งกระทรวงมหาดไทย ที่ ๓๘๗/๒๕๔๑ ลงวันที่ ๑๔ สิงหาคม ๒๕๔๑
จึงออกข้อบังคับไว้ ดังต่อไปนี้

ข้อ ๑
ห้ามรถยนต์บรรทุกที่มีล้อตั้งแต่หกล้อขึ้นไป
รถยนต์บรรทุกที่มีเพลาตั้งแต่ ๓ เพลาขึ้นไป รถพ่วง รถยนต์บรรทุกของหนักอื่น ๆ เช่น
รถบดถนน รถยนต์บรรทุกซุง เสาเข็ม ยกเว้นรถยนต์โดยสารประจำทาง รถบรรทุกคนโดยสาร
และรถยนต์บรรทุกที่ได้รับหนังสืออนุญาตผ่อนผันจากเจ้าพนักงานจราจร
เดินรถในถนนบางใหญ่ - บางคูลัด (ซอยวัดพระเงิน) ตั้งแต่ถนนกาญจนาภิเษกไปจนถึงสะพานข้ามคลองประปา
ตั้งแต่เวลา ๐๖.๐๐ น. ถึงเวลา ๐๙.๐๐ น. และเวลา ๑๖.๐๐ น. ถึงเวลา ๑๙.๐๐ น.
เว้นวันหยุดราชการ

ข้อ ๒
บรรดาข้อบังคับ ประกาศ ระเบียบใด
ที่ขัดหรือแย้งกับข้อบังคับนี้ ให้ยกเลิกโดยใช้ประกาศฉบับนี้แทน


ประกาศ
ณ วันที่ ๓๐ พฤษภาคม พ.ศ. ๒๕๕๑
พลตำรวจตรี
ปริญญา จันทร์สุริยา
ผู้บังคับการตำรวจภูธรจังหวัดนนทบุรี
เจ้าพนักงานจราจรทางบกจังหวัดนนทบุรี

วัชศักดิ์/ผู้จัดทำ
๙
กรกฎาคม ๒๕๕๑

[๑] ราชกิจจานุเบกษา
เล่ม ๑๒๕/ตอนพิเศษ ๑๑๓ ง/หน้า ๔๒/๗ กรกฎาคม ๒๕๕๑